David Welander

Olaf David Welander (født 12. mars 1896 i Kristiania, vokst opp på Rjukan, død 22. september 1967 i Oslo) var en norsk sangforfatter og komponist, offiser i Frelsesarmeen. Han tjenestegjorde bl.a. som feltsjef, krigsskolesjef (sjef for offiserskolen til Frelsesarmeen), sjefssekretær og redaktør. Senere ble han knyttet til Norea Radio. Et år var han også konstituert generalsekretær for Blå Kors.

Som ung gutt fikk han en skade i det ene øyet som gjorde at han noen år senere måtte få det fjernet. Hele sitt voksne liv brukte han mørke briller, dels for å kamuflere det skadde øyet, dels for å spare det friske. Disse mørke brillene ble et slags kjennetegn på ham. At han i en av sine mest kjente sanger skriver om å vandre med Jesus i mørke og lys oppfattes av mange som en referanse til nettopp dette.

 Familie 
David Welander var gift med Ruth Kristoffersen, datter av to av Frelsesarmeens pionerer i Norge. De fikk fire barn. To av disse ble offiserer i Frelsesarmeen. Hans sønnesønn, Knud David Welander har siden 2020 vært leder for Frelsesarmeen i Norge, Island og Færøyene.

 Sanger 
 «Navnet Jesus blekner aldri» skrevet 1923
 «Jeg har vandret med Jesus» skrevet 1922

Referanser

 Litteratur 
 Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum Forlag, Oslo, 1995. ISBN 82-543-0573-0, s. 126-127

Kategori:Norske salmediktere
Kategori:Norske komponister
Kategori:20. århundres komponister
Kategori:Frelsesarméoffiserer
Kategori:personer fra Oslo
Kategori:Personer fra Tinn kommune
Kategori:Fødsler i 1896
Kategori:Dødsfall i 1967